b'\n_START_ARTICLE_\nAlkoholizem\n_START_SECTION_\nAlkohol kot droga\n_START_PARAGRAPH_\nAlkohol spada med droge, ki povzro\xc4\x8dajo najve\xc4\x8djo fizi\xc4\x8dno in psihi\xc4\x8dno odvisnost. Redno zau\xc5\xbeivanje alkohola privede do pojava, ki se imenuje alkoholizem. Odtegnitev te droge, lahko povzro\xc4\x8di alkoholni delirij. Osebe povezane z alkoholizmom, katere se napoti na zdravljenje odvisnosti, se z njimi ukvarja psihiater in psihiatrija. Potrebno je dolgoro\xc4\x8dno mentalno zdravljenje osebe povezane z alkoholom in ustrezno ponuditi pomo\xc4\x8d njegovi dru\xc5\xbeini ali drugim blji\xc5\xbenjim. Rezultat alkohola v dru\xc5\xbeini je v ve\xc4\x8dji meri psiholo\xc5\xa1kega in prav tako fizi\xc4\x8dnega nasilja, kjer so v najve\xc4\x8dji meri prizadeti otroci, v njihovi fazi razvoja.\n_START_SECTION_\nDejavniki tveganja\n_START_PARAGRAPH_\nRaziskave ka\xc5\xbeejo, da prekomerno u\xc5\xbeivanje alkohola v zgodnjih najstni\xc5\xa1kih letih lahko samo neposredno vpliva na tveganje za nastanek alkoholizma, saj na tak\xc5\xa1no tveganje vplivajo tudi geni, znanstveniki jim pripisujejo 40 odstotno krivdo za odvisnost od alkohola._NEWLINE_Pribli\xc5\xbeno 40 odstotkov tistih, ki pri\xc4\x8dnejo piti alkohol pred 14 letom postanejo kasneje v \xc5\xbeivljenju odvisni, 10 odstotkov tistih, ki do 20-tega leta alkohola ne u\xc5\xbeivajo, pa imajo te\xc5\xbeave z alkoholom kasneje v \xc5\xbeivljenju. Okrog 40 odstotkov alkoholikov za\xc4\x8dne pretirano piti alkohol do konca adolescence._NEWLINE_Obstajajo dokazi, da se ve\xc4\x8dina alkoholikov razvije v najstni\xc5\xa1kih letih, ko okoljski dejavniki najbolj vplivajo na \xc4\x8dlove\xc5\xa1ko telo. Stresno otro\xc5\xa1tvo mo\xc4\x8dno vpliva na razvoj alkoholizma in na te\xc5\xbeave z drugimi drogami. Hkrati pa dobri medsebojni odnosi zmanj\xc5\xa1ujejo tveganje za razvoj alkoholizma.\n_START_SECTION_\nSocialne ovire\n_START_PARAGRAPH_\nOdnosi in socialni stereotipi lahko povzro\xc4\x8dijo ovire v odkrivanju in zdravljenju prekomernega u\xc5\xbeivanja alkohola. To predstavlja ve\xc4\x8dje ovire za \xc5\xbeenske kot mo\xc5\xa1ke. Strah pred stigmatizacijo lahko pripravi \xc5\xbeenske zanikati, da skrivajo svoje pitje in da pri\xc4\x8dnejo piti same in ne v dru\xc5\xbebi. Ta vzorec, po drugi strani vodi dru\xc5\xbeino, zdravnike in druge v sum, da je ta \xc5\xbeenska alkoholik. V nasprotju z \xc5\xbeenskami pri mo\xc5\xa1kih strah pred posledicami lahko pripravi mo\xc5\xa1ke priznati, da so zboleli za alkoholizmom, a ravno nasprotno kot \xc5\xbeenske. Mo\xc5\xa1ki javno poka\xc5\xbeejo svojo pitja, in pijejo v skupinah. Ta vzorec, po drugi strani vodi dru\xc5\xbeino, zdravnike in druge v sum, da je ta \xc4\x8dlovek alkoholik.\n_START_SECTION_\nPosledice odvisnosti od alkohola\n_START_PARAGRAPH_\nPosledice odvisnosti od alkohola lahko razdelimo na tri velika podro\xc4\x8dja: telesne, du\xc5\xa1evne in dru\xc5\xbebene posledice.\n_START_SECTION_\nTelesne posledice\n_START_PARAGRAPH_\nOdvisnost od alkohola pu\xc5\xa1\xc4\x8da posledice na telesu iz dveh vzrokov. Najprej alkohol, ki je za telo pravzaprav strup, deluje neposredno na telesne organe. Poleg tega pusti telesne posledice tudi na\xc4\x8din \xc5\xbeivljenja, ki ga odvisne osebe pogosto \xc5\xbeivijo. Odvisnost od alkohola povzro\xc4\x8da naslednje telesne posledice:\n_START_SECTION_\nJetra\n_START_PARAGRAPH_\nAkutno u\xc5\xbeivanje alkohola, tudi v prekomernih dozah, kratkotrajno ne povzro\xc4\x8da sprememb v delovanju jeter. Po dolgih letih u\xc5\xbeivanja alkohola pa lahko iz jeter nastane ciroza jeter.\n_START_SECTION_\nKri\n_START_PARAGRAPH_\nAlkohol zaradi pove\xc4\x8danega izlo\xc4\x8danja adrenalina v za\xc4\x8detni fazi povzro\xc4\x8da hiperglikemijo, kasneje pa se lahko pojavi hipoglikemija._NEWLINE__NEWLINE_Alkohol zvi\xc5\xa1uje koncentracijo HDL in zni\xc5\xbeuje koncentracijo LDL v krvi. U\xc4\x8dinek, ki ga zaradi tega ima na o\xc5\xbeilje, je koristen, saj zni\xc5\xbeuje incidenco ateroskleroticnih obolenj o\xc5\xbeilja (ugotovili so, da je doza alkohola, ki organizmu \xc5\xa1e ne \xc5\xa1koduje, vendar \xc5\xbee ima koristne u\xc4\x8dinke na o\xc5\xbeilje, 1 dl rde\xc4\x8dega vina na dan)._NEWLINE_ _NEWLINE_Alkohol direktno vpliva na celice kostnega mozga in zavira produkcijo levkocitov ter trombocitov. Pojavijo se tudi bla\xc5\xbeje anemije (sideroblastna in megaloblastna).\n_START_SECTION_\nKo\xc5\xbea\n_START_PARAGRAPH_\nAlkohol tudi \xc5\xa1iri kapilare, kar na obrazu osebe odvisne od alkohola povzro\xc4\x8di zna\xc4\x8dilno alkoholno rde\xc4\x8dico.\n_START_SECTION_\nSpolni organi\n_START_PARAGRAPH_\nAlkohol ima afrodizi\xc4\x8dni u\xc4\x8dinek - pove\xc4\x8duje spolno po\xc5\xbeeljenje, vendar pri mo\xc5\xa1kih zmanj\xc5\xa1uje sposobnost erekcije. Pri mo\xc5\xa1kih se pojavijo impotenca, sterilnost, atrofija testisov, ginekomastija; feminizacija je posledica zvi\xc5\xa1anja razmerja estrogen/testosteron (zaradi atrofije testisov se zmanj\xc5\xa1a produkcija testosterona, koncentracija estrogena pa je zvi\xc5\xa1ana zaradi slab\xc5\xa1e sposobnosti jeter za razgradnjo tega hormona).\n_START_SECTION_\nTrebu\xc5\xa1na slinavka\n_START_PARAGRAPH_\nAlkohol lahko povzro\xc4\x8di nastanek kroni\xc4\x8dnega alkoholnega kalcifirajo\xc4\x8dega pankreatitisa - posledica ponavljajo\xc4\x8dih se akutnih pankreatitisov.\n_START_SECTION_\n\xc5\xbdelodec\n_START_PARAGRAPH_\nDologotrajno prekomerno u\xc5\xbeivanje alkohola lahko povzro\xc4\x8di kroni\xc4\x8dni gastritis. \xc4\x8ce se pitje nadaljuje se lahko razvije tudi \xc4\x8dir na \xc5\xbeelodcu, ki se lahko kon\xc4\x8da tudi z rakom na \xc5\xbeelodcu.\n_START_SECTION_\nMi\xc5\xa1i\xc4\x8dje\n_START_PARAGRAPH_\nAlkohol neposredno \xc5\xa1koduje mi\xc5\xa1icam in povzro\xc4\x8da alkoholne skeletne miopatije. V po\xc5\xa1kodovanih  mi\xc5\xa1icah je pove\xc4\x8dana aktivnost encima kreatin fosfokinaze.\n_START_SECTION_\n\xc5\xbdiv\xc4\x8devje\n_START_PARAGRAPH_\nAlkohol prizadane tudi mo\xc5\xbegane in periferno \xc5\xbeiv\xc4\x8devje. Okvar mo\xc5\xbeganov zaradi alkohola povzro\xc4\x8dajo razli\xc4\x8dne motnje kot so motnje spomina, motnje koncentracije in epilepti\xc4\x8dni napadi, nastanejo pa bodisi zaradi neposrednega delovanja alkohola na mo\xc5\xbegane bodisi zaradi pomanjkanja vitamina B ali pa zaradi po\xc5\xa1kodb, ki nastanejo v stanju opitosti (raznih udarcev). Bolezensko prizadetost ve\xc4\x8d perifernih \xc5\xbeivcev, ki je tudi lahko posledica odvisnosti od alkohla, pa imenujemo polinevropatija. Oseba s tovrstno prizadetostjo ob\xc4\x8duti ohromitve, mravljin\xc4\x8denje ali bole\xc4\x8dine v oddaljenih delih telesa, najpogosteje na prstih rok in stopal.\n_START_SECTION_\nAlkoholni fetalni sindrom\n_START_PARAGRAPH_\nAlkohol je v zahodnem svetu najpogostej\xc5\xa1i teratogeni dejavnik in povzro\xc4\x8da mentalno prizadetost otrok. Tudi zmerno u\xc5\xbeivanje alkohola je med nose\xc4\x8dnostjo kontraindicirano. Prekomerno u\xc5\xbeivanje alkohola vodi v prezgodnja rojstva, spontane splave in povzro\xc4\x8da nizko porodno te\xc5\xbeo. Alkohol direktno zavira celi\xc4\x8dno rast v zgodnji nose\xc4\x8dnosti, kar naj bi bil eden od vzrokov za razvojne nenormalnosti._NEWLINE_Fetalni alkoholni sindrom je trajna motnja, ki jo zaznamujejo po\xc4\x8dasnej\xc5\xa1a rast, neobi\xc4\x8dajen izgled obraza ter po\xc5\xa1kodbe centralnega \xc5\xbeiv\xc4\x8dnega sistema. Otroci s fetalnim alkoholnim sindromom rastejo po\xc4\x8dasneje tako v maternici kot tudi kasneje. Poleg neobi\xc4\x8dajnega videza obraza imajo pogosto manj\xc5\xa1o glavo, mo\xc5\xbegane, srce in hrbtenico. Poleg tega imajo tudi druge anatomske posebnosti. Otroci s fetalnim alkoholnim sindromom se rodijo manj\xc5\xa1i kot ostali novorojen\xc4\x8dki, pogosto imajo te\xc5\xbeave s hranjenjem in spanjem. Pogosto imajo druga\xc4\x8den fizi\xc4\x8dni izgled obraza in zaostajajo v rasti. Imajo tudi te\xc5\xbeave z vidom, sluhom, pozornostjo, u\xc4\x8denjem preprostih stvari, vedenjem v dru\xc5\xbebi in nadzorovanjem lastnega vedenja. Pogosto u\xc5\xbeivanje alkohola (7 ali ve\xc4\x8d enot alkohola tedensko) ali opijanje (5 ali ve\xc4\x8d enot alkohola ob dolo\xc4\x8deni prilo\xc5\xbenosti) mo\xc4\x8dno pove\xc4\x8da tveganje za razvoj fetalnega alkoholnega sindroma. Treba je opozoriti, da lahko otrok razvije fetalni alkoholni sindrom, kljub manj\xc5\xa1im zau\xc5\xbeitim koli\xc4\x8dinam alkohola. \xc4\x8ce je plod v maternici izpostavljen alkoholu, pa vendarle ne razvije fetalnega alkoholnega sindroma, je kljub temu rizi\xc4\x8den za razvoj \xc5\xa1tevilnih du\xc5\xa1evnih, telesnih ali vedenjskih motenj. Otroci s fetalnim alkoholnim sindromom kot tudi vsemi motnjami, ki nastanejo kot posledica u\xc5\xbeivanja alkohola v nose\xc4\x8dnosti, pogosto potrebujejo posebno pomo\xc4\x8d v \xc5\xa1oli ter stalni zdravstveni nadzor.\n_START_SECTION_\nDu\xc5\xa1evne posledice\n_START_PARAGRAPH_\nMed du\xc5\xa1evnimi posledicami odvisnih od alkohola prevladujejo osebnostne spremembe in psihiatri\xc4\x8dne motnje. \xc4\x8clovek, ki je odvisen od alkohola osebnostno propada. Da bi se obranil zavedanja tega, si oblikuje razli\xc4\x8dne obrambne mehanizme (npr. zanikanje, izgovori, drobljenje, zmanj\xc5\xa1evanje, projekcija). Med psihiatri\xc4\x8dne motnje, ki so (lahko) posledica alkoholizma pa sodijo: alkoholni blede\xc5\xbe (halucinoza), psihoza korsakova, demenca, organski psihosindrom, alkoholna ljubosumnostna blodnjavost, depresija, samomorilnost.\n_START_SECTION_\nDru\xc5\xbebene posledice\n_START_PARAGRAPH_\nTe posledice alkoholizma so opazne predvsem v dru\xc5\xbeini in na delovnem mestu, lahko pa tudi na drugih podro\xc4\x8djih, npr. v prometu.\n_START_SECTION_\nPreventiva\n_START_PARAGRAPH_\nMotnje zaradi u\xc5\xbeivanja alkohola mo\xc4\x8dno vplivajo na dru\xc5\xbebo kot celoto, zato Svetovna zdravstvena organizacija, vlada in \xc5\xa1tevilne druge regionalne institucije nastopajo s \xc5\xa1tevilnimi ukrepi, na\xc4\x8drti in programi, da bi zmanj\xc5\xa1ali \xc5\xa1kodo zaradi alkoholizma._NEWLINE_V boju proti zdravstvenem, socialnem in izbobra\xc5\xbeevalnem neuspehu, ki je posledica alkoholizma, se \xc5\xa1teje prepoved in omejitev ogla\xc5\xa1evanja alkohola ter starost, pri kateri je mogo\xc4\x8da zloraba alkohola, kot pomemben korak k zmanj\xc5\xa1evanju zlorabe alkohola.\n_START_SECTION_\nAlkoholizem na Slovenskem\n_START_PARAGRAPH_\nV Sloveniji je poraba alkohola 10,5 litra na prebivalca na leto, kar je blizu povpre\xc4\x8dja v EU (11 litrov).'